Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam “Grozījumi Ministru kabineta 2007. gada 30. janvāra noteikumos Nr. 83 "Noteikumi par valsts nodevu par mēslošanas līdzekļa un substrāta reģistrāciju vai atļaujas saņemšanu mēslošanas līdzekļa un substrāta ievešanai vai tirdzniecībai, kā arī tās maksāšanas kārtību"”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: 15.07.2020. – 22.07.2020. - Elektroniskā saskaņošana |  |
|  |  |
| Saskaņošanas dalībnieki: | Tieslietu ministrija, Finanšu ministrija, Ekonomikas ministrija, Vides aizsardzības un reģionālās attīstības ministrija |
| Saskaņošanas dalībnieki izskatīja šādu ministriju (citu institūciju) iebildumus:   | Tieslietu ministrija, Vides aizsardzības un reģionālās attīstības ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  **Vides aizsardzības un reģionālās attīstības ministrija** |
| 11. |   | Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr. 19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Ņemot vērā minēto, lūdzam atbilstoši MK instrukcijas Nr.19 14.4. apakšpunktā noteiktajam anotācijas I sadaļas 2. punktā norādīt pilnveidotā pakalpojuma nosaukumu un tā sniegšanas kanālus. Saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. | **Ņemts vērā.**Informējam, ka jauns pakalpojums netiek ieviests, bet tiek paplašināts personu loks, kurām nodeva jāmaksā. Ministru kabineta 2007.gada 30.janvāra noteikumi Nr.83 “Noteikumi par valsts nodevu par mēslošanas līdzekļa un substrāta reģistrāciju vai atļaujas saņemšanu mēslošanas līdzekļa un substrāta ievešanai vai tirdzniecībai, kā arī tās maksāšanas kārtību” (turpmāk –noteikumi Nr.83) paredz, ka valsts nodevu var maksāt divējādi – ar banku elektronisko maksājumu starpniecību vai samaksājot nodevu Valsts augu aizsardzības dienestā ar maksājumu karšu starpniecību. Noteikumos Nr.83 noteiktā kartība tiek saglabāta. | Skatīt anotācijas I sadaļas 2.punktu. |
| 2. |   | Pēc noteikumu projekta spēkā stāšanās lūdzam pakalpojuma turētājam nodrošināt pakalpojumu aprakstu aktualizāciju valsts pārvaldes pakalpojumu portālā Latvija.lv saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu. | **Ņemts vērā.**Pēc noteikumu spēkā stāšanās Valsts augu aizsardzības dienests informāciju par valsts nodevu ievietos portāla “ Latvija.lv” sadaļā “Mēslošanas līdzekļi- Mēslošanas līdzekļu un substrātu reģistrācija” . |   |
|  | **Tieslietu ministrija** |
| 3. |   | Projekta 1. punktā paredzēts grozījums Ministru kabineta 2007. gada 30. janvāra noteikumu Nr.83 „Noteikumi par valsts nodevu par mēslošanas līdzekļa un substrāta reģistrāciju vai atļaujas saņemšanu mēslošanas līdzekļa un substrāta ievešanai vai tirdzniecībai, kā arī tās maksāšanas kārtību”” (turpmāk – noteikumi) 2. punkta ievaddaļā, papildus nosakot, ka valsts nodevu par mēslošanas līdzekļa un substrāta reģistrāciju maksā iepakotājs, ja iepakotājs maina mēslošanas līdzekļa vai substrāta ražotāja vai ievedēja reģistrācijas apliecībā norādīto nosaukumu. Vienlaikus noteikumu 3. punkts paredz, ja mehāniskā maisījuma gatavotājs Latvijā ir izmantojis reģistrētus mēslošanas līdzekļus vai mēslošanas līdzekļus ar norādi “EK marķējums” un iepakotājs ir iepakojis reģistrētu mēslošanas līdzekli, par kuru samaksāta valsts nodeva, valsts nodevu par mēslošanas līdzekļa reģistrāciju nemaksā. Vēršam uzmanību, ka atšķirīgie valsts nodevas samaksas un atbrīvojumu no tās kritēriji, kad vienā gadījumā valsts nodevas samaksas pienākumu rada mēslošanas līdzekļa nosaukuma maiņa, bet otrā gadījumā atbrīvojumu no nodevas samaksas paredz iepriekš par noteikto mēslošanas līdzekļa apjomu samaksāta valsts nodeva, var radīt dažādus strīdus par valsts nodevas samaksas nepieciešamību. Projekta anotācijā tiek norādīts, ka grozījumi nepieciešami, jo praksē mēdz būt situācijas, kad mēslošanas līdzekļus un substrātus, kurus ir reģistrējis ievedējs vai ražotājs un par kuru reģistrāciju tas ir samaksājis valsts nodevu, cits uzņēmums pārpako, maina tiem nosaukumu un piedāvā tirdzniecībā. Cita informācija projekta anotācijā par iepakojuma un nosaukuma maiņas mērķiem (tulkojums, zīmola izmantošana) vai tās negatīvo ietekmi uz mēslošanas līdzekļu apriti netiek sniegta. Ievērojot minēto, projekta anotācijā nepieciešams sniegt izvērstu skaidrojumu par jaunā regulējuma ieviešanas nepieciešamību, piemērošanas gadījumiem un robežām. Vienlaikus piedāvājam izvērtēt noteikumu 3. punktā esošo regulējumu un precizēt to, lai nerastos strīdi par valsts nodevas samaksas nepieciešamību vai atbrīvojumu no tās.  | **Ņemts vērā.**Attiecībā uz jautājumu, ka valsts nodeva nav jāmaksā par mehāniskā maisījuma sagatavošanu, ja tajā kā izejvielas tiek izmantoti reģistrēti mēslošanas līdzekli paskaidrojam sekojošo. Norma par valsts nodevu attiecībā uz minerālmēslu mehāniskā maisījuma gatavotājiem noteikumos tika iestrādāta vairāk kā 10 gadus atpakaļ, kad apritē bija salīdzinoši mazs komplekso minerālmēslu klāsts, un Latvijas uzņēmumi, kuri ieveda un reģistrēja vienkāršos minerālmēslus un par to maksāja valsts nodevu, no vienkāršajiem minerālmēsliem gatavoja arī mehāniskus maisījumus, lai nodrošinātu lauksaimnieku pieprasījumu pēc plašāka minerālmēslu sortimenta. Šobrīd tirgus situācija ir būtiski mainījusies - ražotāji nodrošina tik plašu komplekso minerālmēslu sortimentu, ka ievedējiem darbietilpīgā mehānisko maisījumu gatavošana vairs neattaisnojas un maisījumi tiek gatavoti ļoti reti: 2015., 2016., 2017. un 2018.gadā netika reģistrēts neviens maisījums, 2019.gadā – viens uzņēmums reģistrēja divus maisījumus. Līdz ar to uzskatām, ka šobrīd, ņemot vērā faktisko situāciju un to, ka šis apstāklis nerada nevienlīdzīgus nosacījumus tirgus dalībniekiem un nemaldina patērētājus, norma par valsts nodevu mehāniskā maisījuma sagatavošanas gadījumā nebūtu pārskatāma. Analizēsim situāciju un atkarībā no turpmākajām tendencēm pārskatīsim nodevu maksāšanas kārtību. | Skatīt anotācijas I sadaļas 2.punktu. |
| 4. |   | Ministru kabineta 2015. gada 1. septembra noteikumu Nr.506 “Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi” 89. punkts paredz, ka šo noteikumu 21.1 punkts, kurā ir noteikts iepakotāja pienākums maksāt valsts nodevu par mēslošanas līdzekļa vai substrāta reģistrāciju, ja viņš maina mēslošanas līdzekļa vai substrāta ražotāja vai ievedēja reģistrācijas apliecībā norādīto nosaukumu, stājas spēkā 2020. gada 1. oktobrī. Ievērojot minēto, arī projektā nepieciešams noteikt tādu pat spēkā stāšanās laiku. | **Ņemts vērā.**  | 2. Noteikumi stājas spēkā 2020.gada 1.oktobrī.  |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ineta Jēkabsone

|  |
| --- |
| (par projektu atbildīgās amatpersonas vārds un uzvārds) |
| Lauksaimniecības departamentaLauksaimniecības resursu nodaļas vadītāja vietniece |
| (amats) |
| Tālr: 67027177 |
| (tālruņa un faksa numurs) |
| ineta.jekabsone@zm.gov.lv |
| (e-pasta adrese) |
|  |